180 L- C. Trevirancs , 



Potentilla Siemersiana Lelimann Catal. semin. hort. bot. Hamburg. a. 

 1823. p. 17. 



Pulcherrima species , cuius semina , in regni Nepaliae 

 iugo alpino Gossain - Than lecta, ex Anglia a. 1821 ad nos 

 pervenerunt. Foliis cum P. Anserina, caule, ramorum dispo- 

 sitione et floribus cum P. ruthenica proxime convenit: ab 

 utraque specie tamen longe distincta. 



Radix perennis alte descendit et caulem emittit pedalem 

 immo bipedalem, erectum, teretem, villo adpresso cinera- 

 scentem, ramosissimum ; ramis subcorymbosis. Flagella nulla. 

 Folia radicalia cum petiolo dodrantem, rarius pedem longa, 

 interrupte pinnata, ita quidem, ut cuilibet foliolorum maio- 

 rum pari tria minorum paria sint interiecta, quorum inter- 

 medium par maius est proximis duobus. Foliola ipsa, tam 

 maiora , quam minora , e forma subrotunda in ellipticam 

 transeunt, cum extremitatibus obtusis; sunt porro utrinque 

 sericeo - villosa et simul ob venulas , a nervo medio ad 

 marginem parallelo decursu tendentes, pulcherrime lineata, 

 acute et arcte serrata, dentibus fasciculo pilorum terminatis. 

 Petiolus universalis villosissimus , villo patente. Folia caulina 

 radicalibus similia, sed minus composita; summa opposita, 

 ternata, foliolis ellipticis. Stipulae magnae, semicordatae , 

 distinctae, quoad marginem ac superficiem foliolis similes. 

 Pedunculi tam ex alis foliorum superiorum prodeunt, quam 

 e caulis ultima divisione formantur. Pedicelli villosi, flori- 

 feri erecti, calyce vix longiores, fructiferi unciales, ad angn- 

 lum fere rectum patentes. Calyx patens, foliolis lanceolatis, 

 non raro dentem unum alterumve exserentibus , interioribus 

 acutioribus vix, quam exteriora, maioribus. Petala calyce 

 maiora, ovata, retusa, flavicantia. Stamina circiter viginti 

 numeravimus. Styli acuti. Receptaculum pilis destitutum. 

 Semina reticulato - rugosa. 



